**VÝZVA NA PREDLOŽENIE CENOVEJ PONUKY**

zákazka podľa§ 117 zákona o verejnom obstarávaní č. 343/2015 Z. z. o verejnom obstarávaní a o zmene a doplnení niektorých zákonov Vypracovanie projektovej dokumentácie pre stavebné povolenie a realizáciu pre stavbu **„Multifunkčné ihrisko v obci Renčišov"**

Obec Renčišov, ako verejný obstarávateľ podľa § 7 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) Vás vyzýva v súlade s § 117 cit. zákona na predloženie cenovej ponuky na Vypracovanie projektovej dokumentácie pre stavebné povolenie a realizáciu pre stavbu **„Multifunkčné ihrisko v obci Renčišov".**

**1. Identifikácia verejného obstarávateľa:**

**Názov: Obec Renčišov**

IČO: 00327697

DIČ: 2020711704

Poštová adresa: Renčišov č. 11, 082 63 p. Jarovnice

Zastúpený: Miroslav Paločko, starosta obce

Tel.: 051/ 459 42 11, 0915 938 894

E-mail: obec.rencisov@post.sk

Web: www.rencisov.sk

**2. Opis predmetu obstarávania:**

Predmetom zákazky je vypracovanie projektovej dokumentácie pre stavebné povolenie a realizáciu pre stavbu „Multifunkčné ihrisko v obci Renčišov". Uvedená stavba sa bude realizovať za podpory nenávratného finančného príspevku v rámci podopatrenia – 7.4. Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry z Programu rozvoja vidieka SR 2014 – 2020.

**3. Miesto plnenia predmetu zákazky:**

Obec Renčišov

**4. Predpokladaná hodnota zákazky:**

**1.500,00 € bez DPH**

**5. Rozdelenie na časti:**

Uchádzači musia predložiť ponuku na celý predmet zákazky.

**6. Variantné riešenie :**

Variantné riešenia sa nepripúšťajú.

**7. Lehoty na uskutočnenie alebo dokončenie zákazky alebo trvanie zmluvy:**

Do 7kalendárnych dní od zaslania objednávky.

**8. Financovanie zákazky:**

Zákazka bude financovaná z prostriedkov verejného obstarávateľa a štrukturálnych fondov.

**9. Lehota a miesto na predloženie ponuky:**

Poštou, resp. osobne: Obec Renčišov, Renčišov č. 11, 082 63 p. Jarovnice

alebo e-mailom: obec.rencisov@post.sk

s označením obálky, resp. predmetu e-mailovej správy „**PD PONUKA Multifunkčné ihrisko -neotvárať"**

v lehote na predkladanie ponúk **do 08. 09. 2017 do 15.00 hod.**

**10. Pokyny na zostavenie ponuky:**

Cenová ponuka bude obsahovať cenu v eurách bez DPH, cenu v eurách vrátane DPH a informáciu, či je uchádzač platiteľom DPH.

Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača, bude vyjadrená v eurách.

V ponúkanej cene musia byť zahrnuté všetky náklady uchádzača na dodanie predmetu zákazky.

Navrhovaná cena musí byt' stanovená podľa zákona NR SR č.18/1996 Z. z. o cenách v znení neskorších predpisov a jeho vykonávacích noriem.

Ak je uchádzač platiteľom dane z pridanej hodnoty (ďalej len „DPH"), navrhovanú zmluvnú cenu uvedie v zložení:

- navrhovaná zmluvná cena bez DPH,

- výška DPH,

- navrhovaná zmluvná cena vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

Súčasťou ponuky žiadame predložiť kópiu dokladu o oprávnení poskytnúť službu vo vzťahu k predmetu zákazky, na ktorý predkladá uchádzač ponuku (kópia nemusí byť úradne overená). Takýmito dokladmi sú napr.:

• živnostenské oprávnenie alebo výpis zo živnostenského registra (predkladá fyzická osoba -

podnikateľ, príspevková organizácia- podnikateľ),

• výpis z obchodného registra (predkladá právnická osoba - podnikateľ, fyzická osoba - podnikateľ zapísaný v obchodnom registri),

• iné oprávnenie vydané podľa osobitných predpisov resp. ekvivalentný doklad.

**11. Kritériá na hodnotenie ponúk:**

**Najnižšia cena celkom v EUR vrátane DPH.**

1. Jediným kritériom na vyhodnotenie ponúk je najnižšia cena za dodanie celého predmetu zákazky v EUR vrátane DPH.

2. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky.

3. Poradie uchádzačov sa určí porovnaním výšky navrhnutých ponukových cien za dodanie predmetu zákazky podľa bodu 2 vyjadrených v EUR vrátane DPH, uvedených v jednotlivých ponukách uchádzačov. Úspešný bude ten uchádzač, ktorý navrhol za dodanie predmetu obstarávania najnižšiu cenu.

**12. Jazyk:**

Ponuky sa predkladajú v slovenskom jazyku. Predmet zákazky bude zrealizovaný tiež v slovenskom jazyku.

**13. Ďalšie informácie verejného obstarávateľa:**

Verejný obstarávateľ si vyhradzuje právo neprijať ani jednu z predložených ponúk, ak nebudú zodpovedať finančným možnostiam verejného obstarávateľa alebo predložené obchodné podmienky budú v rozpore s požiadavkami verejného obstarávateľa.

Verejný obstarávateľ oznámi výsledok verejného obstarávania uchádzačom listom.

V obci Renčišov , 31. 08. 2017

................................................

Miroslav Paločko - starosta obce